          Na temelju članka 1. i 9a. Zakona o financiranju javnih potreba u kulturi («Narodne novine» broj 47/90, 27/93. i 38/09) i članka 27. Statuta Općine Podravske Sesvete («Službeni glasnik Koprivničko-križevačke županije» broj 5/13, 4/18, 12/18. i 11/20), Općinsko vijeće Općine Podravske Sesvete na 32. sjednici održanoj 28. prosinca 2020. donijelo je 
                                   Program javnih potreba u kulturi na području 

                                Općine Podravske Sesvete u 2021. godini

                                                                                  I.

            Programom javnih potreba u kulturi na području Općine Podravske Sesvete u 2021. godini (u daljnjem tekstu: Program) utvrđuju se aktivnosti i djelatnosti koje će se financirati iz Proračuna Općine Podravske Sesvete za 2021. godinu (u daljnjem tekstu: Proračun).

                                                                                  II.

            Javne potrebe u kulturi na području Općine Podravske Sesvete (u daljnjem tekstu: Općina) ostvarivat će se:
              - djelovanjem udruga u kulturi, promicanjem i poticanjem kulturnog i umjetničkog stvaralaštva,

  akcijama i manifestacijama u kulturi koje će pridonijeti razvitku i promicanju kulturnog života,

              - aktivnostima u svrhu očuvanja starih običaja, glazbenih izričaja i drugih kulturnih vrijednosti,

- organiziranjem i održavanjem susreta s drugim srodnim udrugama u Republici Hrvatskoj i

   inozemstvu,

- organiziranjem i održavanjem općinskih manifestacija kulturnog, vjerskog i društvenog
   karaktera

- održavanjem, obnovom i zaštitom sakralnih i kulturno-povijesnih spomenika i objekata.

                                                                                 III.

            Na području Općine djeluje:

               - Kulturno prosvjetna udruga «MLADOST»,

               - Hrvatsko folklorno društvo „SESVEČICE“.    

                                                                                 IV.

             Za sufinanciranje udruga iz točke III. ovog Programa i drugih aktivnosti i djelatnosti u kulturi planirana su sredstva u Proračunu u svoti 100.000,00 kuna, a raspoređuju se za:

                - financiranje djelovanja udruga prema odobrenim programima 
                   i projektima                                                                                             30.000,00 kuna,
                - općinske manifestacije (Dani Općine i druge manifestacije)                  50.000,00 kuna,

                - obnovu, zaštitu i održavanje sakralnih i 

                   kulturno-povijesnih spomenika i objekata                                              20.000,00 kuna.     

                                                                                 V.         
                  Sredstva za javne potrebe u kulturi na području Općine Podravske Sesvete utvrđene točkom IV. podstavkom 1. ovog Programa udruge će moći ostvariti na temelju javnog natječaja koji će Općina provesti u 2021. godini.                                                                     

                                                                                 VI.
                 Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2021. godine.
                                                             OPĆINSKO VIJEĆE

                                                  OPĆINE PODRAVSKE SESVETE

KLASA: 612-01/20-01/04
URBROJ: 2137/24-20-1
Podravske Sesvete, 28. prosinca 2020.
                                                                                                                        PREDSJEDNIK

                                                                                                                        dr.sc.Vlado Halusek, prof.
